Don Steenkamp-prokureur eis betalingDon Steenkamp wat sy ouers en sussie op 6 April 2012 op hul plaas Naauwhoek in Griekwastad doodgeskiet het Die voormalige prokureur van Don Steenkamp, wat skuldig bevind is aan die moord op sy gesin in Griekwastad, is besig met stappe om sy regskostes van Steenkamp se voog te verhaal, het The Star Maandag berig. Volgens die berig is Stoffel de Jager deur Steenkamp se voog, Bennie Heckroodt, as opdraggewende prokureur aangestel. De Jagter het Vrydag ŉ konsepbevel oor “gelde verskuldig” aan waarnemende regter Mpho Maosebo in die Noord-Kaapse hooggeregshof ingedien. De Jager wou nie die uitstaande bedrag bekend maak nie. Hy het gesê daar is ŉ ooreenkoms tussen hom en Div Pretorius van Haarhoffs Prokureurs, wat namens Heckroodt optree, om nie met die media te praat nie. Steenkamp dien 20 jaar tronkstraf uit nadat hy sy ouers Deon en Christel en suster Marthella op 6 April 2012 op hul plaas Naauwhoek in Griekwastad doodgeskiet het. Hy het ook sy suster verkrag. Sy appèl teen sy skuldigbevinding en vonnis word op 9 Maart in die Noord-Kaapse hooggeregshof aangehoor.